cyanic-selkie/wikianc huggingface dataset:
NGC 996
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 38 м 39,6 с, а неговата деклинација, односно висината на лакот на тој агол, + 41° 38' 50".
Данска круна
Данската круна (дански: danske kroner, фарски: donsk króna, гренландски: danskinut koruuni) е официјалната валута на Данска и Гренланд. Поделена е на 100 јоре. ISO 4217 е DKK.
Човекот наречен Тринита
Синопсис
Еден необичен, малку мрзлив револвераш (го игра Хил) и неговиот крупен брат (го игра Спенсер), кој е крадец на коњи, ја бранат една мормонска населба од еден мексикански разбојник и неговите послушници, кои сакаат да им ја одземат земјата...
Вештачки јазик
Вештачки јазик — спротивност на природниот. Тој не настанува по природен пат, за некој временски интервал. Тој најчесто е измислен од еден човек. Потребен е за полесна комуникација на луѓе од различни заедници. Уште може да се нарече и експериментален јазик. Такви се есперанто и интерлингва. Исто така, вештачки јазици се и техничките јазици. Со нив се означуваат системи од знаци на определени науки, на пример математика, логика итн.
Ратко Серафимовски
Ратко Ѓорев Серафимовски ( во —  во ) — македонски партизан, борец за слобода на Македонија и учесник во НОВ.
Животопис
По завршувањето на основното четиригодишно училиште во родното село останал да живее и работи на својата сиромашна земја, чувајќи и стока. Во своето родно место бил познат како добар, напреден младинец. Со голема огорченост ја дочекал окупацијата на Македонија. Уште од првите денови на НОВ, станал нејзин симпатизер и активно се занимавал со собирање оружје, облека, храна и друг материјал за борците. Бугарската полиција го следела, затворала, сослушувала, малтретирала и нивната куќа била често претресувана, но без успех. По ослободувањето на овој крај, стапил во единиците на НОВ во Треттатa МНОУБ, земал учество во многу борби во Македонија, а подоцна и на Сремскиот фронт. На 16 април 1945 година, загинал на Сремскиот фронт, борејќи се за конечното ослободување на Југославија.
Космос-1827
Космос-1827 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 113,8 минути, додека аголот на наклонетост на орбиталната рамнина во однос на рамнината на екваторот изнесувала 82,5°. Најголемото растојание од Земјата го достигнал на 1411 км, а најмалото на 1396.
Ефва Атлинг
Рана кариера
Во раните 1980-ти таа свирела во бендот „X Models“ и го издала хит-синглот Två av oss („Двајца од нас“).
Таа работела како професионален модел дванаесет години откако била забележана од Ајлин Форд. Таа била забележана и по тоа што е една од најдобрите професионални шведски танчерки во диско.
Сребрена и дизајнер на накит
Атлинг била дизајнирана за Levi's и H&M, а во средината на 1990-тите таа започнала своја сопствена линија на накит. Нејзиниот приврзок „Хомо Сапиенс“ го носела Мадона во 1999 година, а Мерил Стрип исто така е позната по тоа што го носи нејзиниот накит.
Таа има продавници во Шведска, Норвешка, Финска и Њујорк. Проценетиот промет за нејзината компанија бил100 милиони SEK во 2011 година.
Личен живот
Атлинг била во брак со поп-пејачот и писател Никлас Стремштет, со кого има две деца, од 1985 до 1995 година. Таа влегла во граѓанска заедница со шведската поп-пејачка Ева Далгрен во 1996 година. Тие се венчале во 2009 година откако Шведска го усвои својот закон за родово неутрален брак.
Награди
Атлинг добила медал од Кралското шведско патриотско друштво во април 2011 година, бидејќи се истакна како меѓународно позната дизајнерка на накит.
Хортикултура
Латинскиот збор hortus (градина растение) и cultura (култура) заедно го сочинуваат зборот хортикултура, што значи култура на одгледување градинарски растенија. Хортикултуристите работат на расади, производство на житни култури, размножување растенија и генетско инженерство, растителна биохемија, растителна физиологија, и скалдирањето, обработката и транспортот на овошје, бобинки, ореви, зеленчук, цвеќиња, дрва, грмушки и тресет. Тие ја подобруваат продуктивноста на културите, квалитетот, хранливата вредност и отпорноста на инсекти, болести други штетни влијанија од околината. Генетиката исто така се користи во развојот на растенијата. Таа може да синтетизира хемикалии кои се борат против рак).
Хортикултурата изучува пет полиња. Тие се цвеќарство, орнаментална хортикултура, олерикултура (производство и пласман на зеленчуци), помологија (производство и пласман на овошје) и пожетвена физиологија (одржување на квалитетот и спречување на фира).
Хортикултуристите работат во индустриите, владата и образовните установи. Тие можат да бидат инженери за житни култури, менаџери на фирми на големо и мало, расадувачи, инспектори на житни култури, советници за производство житини култури, размножувачи на растенија, научни истражувачи и, се разбира, учители.
NGC 2872
NGC 2872 — елиптична галаксија во соѕвездието Лав, заведена во Новиот општ каталог на длабоконебесни тела.
Откривање
Објектот е откриен на 15 март 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2872 е од видот E2. Видливиот сјај со голо око изнесува 11,9 m, а оној во рамките на интервалот од минималната до максималната честота 12,9 m, додека површинскиот сјај изнесува 13,3 m/лм2. NGC 2872 има привидни димензии од 2,1' х 1,8'.
Други поделби
Проучување на NGC 2872 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 26733. Во рамките на атласот на длабокото небо, Уранометрија 2000.00, објектот припаѓа на групата означена со бројот 188; додека во Каталогот на основни ѕвезди (GSC) е групиран под бројот 823. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1508.
Сан Садурнињо
Сан Садурнињо — општина во покраината Ла Коруња од автономната заедница Галиција, Шпанија. Има површина од 99.68 жит./км2, население од 3,229 жители (2004) и густина од 32.39 жит./км2.
Нидерштригис
Нидерштригис (Niederstriegis) — поранешна општина во округот Средна Саксонија, во Саксонија, Германија. Од 1 јануари 2013 година е дел од градот Росвајн.
Валевица (Дреново)
Валевица  — археолошко наоѓалиште во кавадаречкото село Дреново.
Наоѓалиштето претставува сакрален објект и некропола од римско време.
На 3 км северозападно од селото, на високо и доминантно плато се среќаваат фрагменти од архитектонска пластика: архитравна греда, делови од тимпанон и колони. Јужно од наоѓалиштето се откриени гробови.
Религија во Египет
Религијата во Египет  има значајна улога во секојдневниот живот на луѓето во земјата. Религијата e контролира од многу аспекти на општествениот живот и е одобрена со закон. На пописот на населението од 2006 година религијата не била вклучена како посебна гранка, така што бројот на припадниците на различни религии обично се груби проценки направени од страна на верски водачи и невладини агенции.
Египет е претежно муслиманска земја, со 88% од населението кое е околу 80 милиони жители      , додека според истражувањето кое било спроведено од страна на Мердад Изади, 86,8% од Египќаните се сунитски муслимани, 10,2% се христијани, 2,9% се шиитски муслимани а останатите 0,1% им припаѓаат на другите вери. Огромно мнозинство на муслиманите во Египет се сунити. Значителен број на сунитските муслимани го следат суфизмот. Постојат под 50,000 муслимани кои го следат редот Ахмадија. Постојат и мал број следбеници на Мутезиле, додека бројот на Имаматите и Ислаилистите се движи од 800.000 до 2-3.000.000 верници.
Остатокот од Египќаните, кој брои меѓу 10% и 20% од населението, претежно припаѓаат на Коптската православна црква во Александрија или на Древноисточните цркви. Според најновите испитувања, направени од страна на Папа Шенуда III во 2008 година, бројот на православните Копти во Египет е повеќе од 12 милиони верници. Други проценки направени од страна на црковните лица се проценети дека бројот на верници достигнува до 16 милиони. Протестантските цркви тврдат дека нивниот број на верници е околу 300.000 Египќани, а сличен број на верници се претпоставува дека имаат и Коптските католици. Врз основа на овие проценки, вкупниот број на христијаните во Египет е помеѓу 15% и 20% од вкупно население од 80 милиони Египќани. Додека некои владини извори тврдат процент од околу 6 до 10%      , голем број на објавени извори како што се Washington Institute на пример, во прилог на некои коптски извори, се придржуваат дека христијаните претставуваат повеќе од 10% од вкупното население и тврдат дека тие всушност сочинуваат до 15 или дури и 20% од египетската популација.
Во Египет, муслиманите и христијаните живеат како соседи, со споделување на заедничката историја, националниот идентитет, етничката припадност, раса, култура и јазик. . Каиро е познат по своите многубројни џамиии и минариња и оправдано се нарекува „град на 1.000 минариња“. Оваа религиозна сцена била нарушена преку верскиот екстремизам кога во 2006 година Египетскиот административен суд направил јасна правна разлика меѓу „признати религии"“ (односно исламот, христијанството и јудаизмот) и сите други верски убедувања . Оваа одлука ефикасно ги делегитимира и забранува сите останати религии и наметнува на неаврамските верски заедници или да извршат вероломство или да се негираат преку египетските лични карти.
Во 2002 година, за време на владата на Мубарак, коптскиот Божиќ (7 јануари) бил признат како официјален празник,, иако коптите се жалат поради нивното минимално застапништво во државната администрација или пак истите дека често биле цел на дискриминација при вработувањето поради својата религија.
Ислам
Исламот во Египет е доминантна религија со околу околу 85% од населението. Исламот е признат како државна религија од 1980 година.
Во доцниот 10 век, Фатимидите градот Каиро го претвориле во своја престолнина, по кое Египет развил широка трговската мрежа во Средоземно Море и Индиски Океан. Во текот на овој период бил основан првиот муслимански универзитет во Каиро, а една од највпечаатливите џамии од тој период е џамијата Ал-Хаким.
Пред инвазијата на Наполеон во 1798 година, речиси сите образовни, правни, здравствени и социјални прашања биле во рацете на верските функционери. Османлиското владеење ги зацврстило позициите на улемата, а истото го направиле и Мамелуците кои владееле со земјата пред Османлиите. Во текот на XIX и XX век, владите направиле големи напори за да се ограничи улогата на улемата во јавниот живот сè со цел да ги доведат овие институции поблиску под државна контрола. По Египетската револуција од 1952 година, владата ја презела одговорноста за именување на претставници на џамиите и верските училишта.
Христијанство
Христијанството во Египет е малцинска религија во државата. Египетските христијани се воглавно Копти и се од 5% до 20% од вкупното население на државата. Иако самата држава има мал процент христијани во однос на муслиманите, во поглед на апсолутниот број на христијани Египет е дом на најголемата христијанска заедница во Блискиот Исток и Северна Африка. Христијанството во Египет датира уште од раните почетоци на Римското Царство и Александрија е еден од раните центри на христијанството. Сепак, христијаните се соочуваат со жестоко прогонство во државата, особено по 2012 година, каде се палеле цркви и се тероризирал народот од страна на исламските милитанти. Историски гледано, од Арапското освојување на Египет во 642 година, оваа црква е под муслиманската власт. За време на жестоките прогони во 10 и 11 век многу цркви биле разурнати, а голем број на христијани преобратени во ислам. Христијанското монаштво започнало во Египет и тука се одржало без прекин. Во текот на 19 век, патријархот Кирил IV Александриски започнал преговори за присоединување на коптските христијани кон православните, но бил отровен. Неговите противници влегле во сојуз со Рим во 1898 година. Така, под влијанието на Римокатоличката црква, околу 2% од членовите на црквата го признале приматот на римскиот папа. Оваа група истовремено ја образува итн. Коптска католичка црква. Сè до половината на XX век живееле во релативна хармонија со соседите. Тоа било прекинато со доаѓањето на Гамел Абдел Насер, чија политика на национализација на приватната сопственост ги погодило пред сè коптските христијани, чиј живот се влошил до таа мера што голем дел од нив емигрирале. Коптите наиделе на бројни пречки и тортури, од нивната неадекватна застапеност во јавниот сектор до проблеми при добивање на дозволи за градба на верски објекти.
Еден од најраните манастири кои сè уште опстојува во Египет е манастирот Света Катерина на Синајска Гора.
Јудаизам
Пред 1956 година, според пописот од 1948 година имало 65.639 Евреи. Евреите учествувале во сите аспекти на социјалниот, економскиот и политичкиот живот во Египет. Еден од најжестоките египетски националисти, Јакуб Сано бил евреин. По 1956 година и Суецката криза, голем број на евреи биле протерани од Гамал Абдел Насер. Нивното египетско државјанство било поништено и нивните имоти биле конфискувани. Според еден податок, во 2016 година во земјата останале само 6 евреи. .
Бахајство
Бахајството во Египет постои повеќе од 100 години. Првите верници пристигнале во 1863 година. Бахаула, основач на религијата, престојувал накратко во Египет во 1868 година, кога бил на пат кон градот Ако. Првите Египќани го прифатиле бахајството во 1896 година. . И покрај формирањето на рано локално духовно собрание и формирање на Национално собрание, во 1960 година, по промената на режимот, бахајството ги загубил сите права како организирана верска заедница со уредбата 263 од декретот на тогашниот претседател Гамал Абдел Насер. И покрај тоа, во 1963 година во Египет имало седум организирани бахајски заедници. . Неодамна, приближно 2.000 верници (според „Египет Денес“ или 7.000 според ARDA) од Египет се бахајски верници.
Хиндуизам
Хиндуизмот во Египет е малцинска религија практикувана главно од индиски иселеници и работници во земјата.
Санде Смилевски
Санде Ванчев Смилевски (прекар: Цане; во  —  во ) — македонски партизан, борец за слобода на Македонија и учесник во НОВ.
Животопис
Санде бил неписмен и крајно беден, што го принудило уште од детските години да доаѓа во село Секулица (Кратовско), каде бил ценет за момок, а подоцна се оженил и останал да живее во селото. Во Секулица и околината често делувале партизански единици што придонело, да се запознае со движењето и станал симпатизер на истото. Во септември 1944 година, заедно со уште многу младинци од селото стапил во редовите на НОВ. Учествувал во многу борби што ги водела неговата единица до конечното ослободување на Македонија. Тој со единицата преминал на теренот околу Гнилане и земал учество во уништувањето на остатокот од балистичките банди. Загинал во една борба со балистите, на 30 декември 1944 година. Зад себе оставил едно дете сирак.
Болено
Болено — село во Албанија.
Силистренски Пашалак
Силистренски Пашалак или Силистренски Ејалет (османлиски: ایالت سیلیستره; Eyālet-i Sīlīstrê ) познат и како „Ејалет Ози“ (османлиски ایالت اوزی; Eyālet-i Ȫzī) — пашалак (ејалет) на Османлиското Царство кој се наоѓал кај Црното Море и јужниот дел од реката Дунав. Создаден е во 1593 година и постоел до 1864 година.
Пашалакот го опфаќал северниот и источниот дел на денешна Бугарија, територии на четири други земји: романска Добруџа, украинските подрачја околу Буџак (јужна Бесарабија до Бендер, Молдавија) и Едисан (јужно Приднестровие од Одеса до Балта), или речиси целиот реон кој бил под власта на Османлиите меѓу Истанбул и Кримското ханство, вклучувајќи ги сите градови помеѓу Варна и Очаков.
Фармакологија
Фармакологијата претставува наука за лековите. Името го добила од грчкиот збор farmakon-лек и од латинскиот збор logia-наука. Заради полесно разјаснување на оваа наука поделена е на неколку гранки како што се:
Дохарт
Дохарт (гел. и англ. Dochart) — река во грофовијата Пертшир, Шкотска.
Аеродром Хелголанд
Аеродром Хелголанд  — аеродром на германскиот остров Дине, помалиот од двата острови на архипелагот Хелголанд, во Северното Море, околу 70 километри од копното.
Историја
Првиот воен аеродром на Дине бил изграден при Втората светска војна, кога Хелголанд бил утврден. Во 1962 година, аеродромот бил повторно изграден во облик кој постои денес.
Од 2005 до 2006 година, главната писта (насока 15/33) била проширена од 400 на 480 метри поради усогласување со одредбите на Европската унија за комерцијалниот воздушен сообраќај.
Поврзаност
Ферибот го поврзува Дине со главниот остров Хелголанд; постои едно такси кое го опслужува краткото растојание помеѓу аеродромот и фериботскиот терминал. Општо, моторните возила и велосипедите се забранети на архипелагот.
Куна златка
Куната златка спаѓа во:
Изглед
Куната златка има стројно и добро развиено тело со рунтава опашка. Во должина може да израсне до 70 см, а во височина до 30 см. Бојата на влакната е костенливо-кафена, но кај некои примероци може да биде и посветла. На градите и на гушата има жолтеникаво петно по кое го добила и името.
Градба
Крзното на куната златка се состои од два слојана влакна. Првиот слој на влакна ја образуваат основата на крзното и тие се многу меки, вториот слој, кои на основата на крзното му ја даваат бојата, со прилично подолги и се со сјај што се пралива.
Живеалиште и исхрана
Куната златка, слично на мечката, ѝ останала верна на шумата, поради што и ја наоѓаме само во високопланински листопадни и иглолиси шуми. Живее осамена, а само за време на парењето можат да се сретнат по неколку примероци. Таа е ноќно животно. Ги прогонува и се исхранува со сите видови животни што може да ги совлада.
Размножување
Правото парење се случува во јули - август, а бременоста трае 236 - 274 дена. Женката во април раѓа 3-5 млади.
Нидервиза
Нидервиза (Niederwiesa) — општина во округот Средна Саксонија, во Саксонија, Германија.
Француски републикански календар
Француски републикански календар или Француски револуционерен календар – календар предложен во текот на Француската револуција, а француската влада го користела околу дванаесет години, од крајот на 1793 до 1805 година. Причина за тоа била желбата на радикален начин да се пресече сѐ што имало врска со стариот режим и Католичката црква.
Од 15 јули 1789 година, ден после заземањето на Бастилја, до крајот на 1789 траела 1 година на слободата (An I de la liberté). Бидејќи претходно се користел грегоријански календар, оваа година траела само 5 и пол месеци. 1 јануари 1790 годин бил почеток на 2 година на слобода. На 10 август 1792 година, денот на јуришот на Тилери, бил одреден за почеток на 1 година на еднаквоста.
На 22 септември 1792 година била укината монархијата, а тековната година била преименувана во 1 година на Француската Република (An I de la République Française). Националниот конвент на 5 октомври 1793 година одлучил да се измени начинот на броење на месеците и деновите. Новиот календар конвентот го усвоил на 24 октомври 1793 година, а за почеток на сметање на годините по новиот календар бил одреден 22 септември 1792 година. Делот од 1793 година до 21 септември, кој претходно бил сметан во 2 година на републиката, бил земен за 1 година на републиката.
Овој календар го укинал Наполеон Бонапарт во 1805 година по конкордатот со Католичката црква. Календарот повторно влегол во употреба во текот на Париската комуна во 1871 година.
Потекло и главни црти
Календар го формирал политичарот и агроном Шарл Жилбер Ром, иако обично му го припишуваат на поетот Фабр д'Еглантен, кој ги измислил имињата на месеците. Го усвоил Националниот конвент под контрола на јакобинците на 24 октомври 1793 година. Годините обично се означуваат со римски броеви, се бројат од почетокот на „Републиканската ера“ - 22 септември 1792 година, денот кога била прогласена Првата Француска Република, ден откога била укината монархијата. Затоа римскиот број I ја означува првата година на републиката, т.е. година пред календарот да влезе во употреба. Првиот ден на секоја година ја вклучува есенската рамнодневица. За да се добие годината на републиканската ера треба да се извади 1792 од годината на нашата ера во периодот меѓу 1 јануари и 22 или 23 септември (види подолу „Префрлање во грегоријански календар“), односно 1791 до крајот на декември.
На 23 септември 2007 година почнала 216 година на Републиката (Année CCXVI de la République).
Биле одредени 12 месеци од по 30 дена, секој поделен во три 10-дневни дела наречени декади (décades). Десеттиот ден, décadi, ја заменил неделата како ден за одмор и свечености што доведувало до судир со црквата. Пет или шест дена потребни за да се доврши тропската година биле ставени на крајот на годината.
Секој ден бил поделен на десет саат, секој саат на 100 децимални минутиа, а секоја децимална минута имала 100 децимални секунди. Тоа значи дека децималниот саат траел (обични) 2 саати и 24 минути, децималната минута - 1 минута и 26,4 секунди и децималната секунда - 0,86 обични секунди. Биле изработувани и часовници кои го прикажувале ова децимално време, но идејата не заживеала, па задолжителната употреба била суспендирана на 7 април 1795 година, иако некои градови продолжиле да го користат до 1801 година. Сликичката во делот „Префрлање во грегоријански календар“ би требало на дното да го покаже децималното време во моментот на прво вчитување на страната.
Периодот од 4 години кој завршувал со престапен ден требало да се вика Franciade. Престапната година се викала Sextile, алузија на бисекстилни престапните години од јулијанскиот и грегоријанскиот календар, бидејќи содржела шести додатен ден.
Со конкордатот од 1801 година на Католичката црква во Франција ѝ бил вратен официјалниот статус. Договорот стапил на снага на Велигден 18 април 1802 година, со кој им биле вратени имињата на деновите какви што биле во грегоријанскиот календар, со неделата како ден за одмор и богослужба, при што бил задржан остатокот од републиканскиот календар.
Календарот на крајот го укинал Наполеон, почнувајќи од 1 јануари 1806 година (ден по 10 нивоз од 14 година [10 Nivôse an XIV]), малку повеќе од 12 години по неговото воведување. Повторно накратко бил користен во текот на Париската комуна, од 6 до 23 мај 1871 година (16 Floréal–3 Prairial An LXXIX).
Така, револуционерниот календар не заживеал за разлика од метричкиот систем кој бил истовремено развиван и бил усвоен.
Постојат многу таблици и програми за претворање кои главно ги создале генеалози. Некои ентузијасти во Франција сѐ уште го користат овој календар, повеќе од почит кон минатото отколку од практичност.
Некои правни текстови усвоени во време кога републиканскиот календар бил официјален, сѐ уште се во снага и ги задржале своите оригинални датуми кога ги цитираат.
Сличности со други календари
Францускиот републикански календар има истоветна структура како и коптскиот календар (12×30 + 5 или 6 дена), потомок на египетскиот календар. Коптската нова година е на 29 август по јулијанскиот календар (односно 30 секоја четврта), што во 18 век одговарало на 9 септември по грегоријанскиот (само 13 дена пред почетокот на годината по францускиот републикански календар).
Критика и недостатоци на календарот
Престапните години во календарот се предмет на големо спорење, заради противречните ставови во декретот со кој е воведен. Од една страна се одредува дека првиот ден во годината, истовремено и ден на есенската рамнодневица (астрономски одреден), а потоа дека додаток е обично потребен во период од четири години. Положбата на денот на рамноденица (еквинокс) не мора да следи четиригодишни интервали. Така престапни години биле III, VII и XI, следната требало да биде XV, а потоа XX, пет години подоцна.
Календарот бил укинат бидејќи 10-дневната работна декада на работниците им давала помалку одмор (еден од десет дена, наместо еден од седам); бидејќи за почеток на годината е одбран еквиноксот, подвижен датум (извор на конфузија); и затоа што бил несогласен на секуларниот ритам на саеми и земјоделски собири.
Попознати датуми
Уште еден прочуен датум е 9 Thermidor An II (27 јули 1794), денот кога Конвентот се свртел против Робеспјер, кој со другите монтањари, бил гилотиниран следниот ден. На основа на таа случка во марксистичкиот речник влегол изразот „термидорски“ за револуционери кои ја уништуваат револуцијата однатре се свртуваат против нејзините правила и цели. На пример Троцки и неговите поддржувачи го користеле овој назив за Сталин.
Романот од Емил Зола Жерминал името го зел од календарот, како и јадењето јастог термидор. Фрегатите од класата Флореал ги носат имињата на републиканските месеци.
Месеци
Револуционерниот календар имал 12 месеци од по 30 дена, чии имиња се земени од природата. Имињата се кованици од латинскиот, францускиот и грчкиот јазик. Завршетоците на имињата се групирани по годишните времиња. Долу се надени називите на месеците и нивните значења:
Во Англија противниците на Револуцијата го исмевале календарот со имињата: Wheezy, Sneezy and Freezy ("свиркав “ (како при дишење), „кивав“ и „вкочанет"); Slippy, Drippy and Nippy ("лизгав“, „лигав“ и „штиплив“ (како мраз)); Showery, Flowery and Bowery ("дождлив“, „китнест “ и „чардаклиски"); Wheaty, Heaty and Sweety ("пченичен “, „жежок“ и „сладок").
Десетте дена од декадата
Месецот бил поделен во три декади (décades) од по десет дена, едноставно наречени по редниот број:
Декадите биле напуштени во април 1802 година според Конкордатот како што е претходно споменато.
Денови во годината
Традиционалниот католички календар секој ден во годината му го посветил на некој светац. За да се раскине со верската традиција, со републиканскиот календар секој ден исто така бил посветен на нешто. Најголемиот дел им бил посветен на растенијата, потоа минералите (во зимскиот нивоз), деновите кои завршуваат со „5“ на животни, а деновите кои завршуваат со „0“ (décadi) на алатки.
Во долната табела се дадени посветите на деновите, на француски оригинал и на македонски превод (односно англиски кај послабо познатите растенија, со курзив). Означени се и некои грегоријански датуми (приближно секој петти) за полесно снајдување. Треба да се има предвид распоредот на престапните години (дали годината почнува на 22 или 23 септември, види „Префрлање во грегоријански календар“).
Додатни денови
Пет додатни денови (односно шест во престапна година) биле национални празници на крајот од секоја година. Прво ги нарекувале „санкилотиди“ (les sans-culottides) по санкилотите (sans-culottes), но после III година (1795), едноставно како les jours complémentaires:
Префрлање во грегоријански календар
Следната табела покажува кога некои години од републиканската ера почнуваат по грегоријанскиот календар, според претходните четири методи:
Надворешни врски
(на англиски, француски, шпански)
Светото семејство на Франсоа I
Светото семејство ― слика од 1518 година на Светото семејство (Исус, Богородица и Јосиф), Света Елисавета, доенчето Јован Крстител и два ангели. Таа е потпишана од Рафаело Санти, но најголемиот дел од работата им бил доделен на неговите помошници во работилницата. Била нарачана од папата Лав X како подарок на Клод, сопругата на Франсоа I, па оттука и нејзиното име. Сега се наоѓа во Лувр.
Борје (Дебар)
Борје или Борје-Лурје — село во источна Албанија. Селото се наоѓа во областа Дебар, во округот Пешкопеја и во општината Луре.
Џентина
Џентина Роуз Рис (роденото Чепмен, родена на 6 март 1984 година) била англиска раперка, пејачка, текстописец и модел со ромско потекло.
Биографија
Џентина Чепмен е родена на 6 март 1984 година во Вокинг, Англија во ромско семејство кое се состоело од четиринаесет деца. Кога имала една година, нејзиното семејство се преселило во Вест Молиси, Сари. Првиот договор за снимање го добила на деветнаесетгодишна возраст додека работела во продавница за компјутери.
По рекламната кампања на телевизија и настапи во различни музички списанија во Велика Британија, (особено NME ), нејзиниот деби- сингл „ Bad Ass Strippa “ бил објавен во летото 2004 година. Песната подоцна била пародирана од мрзливиот MC Lady Sovereign. Семплирајќи ја песната на О'Џејс „ За љубовта на парите “, таа го достигнала 22-то место на топ- листата за синглови во ОК. Вториот сингл на Џентина, „ Француски бакнежи “ бил ко-напишан од Џентина заедно со Кети Денис и Грег Велс и беше повеќе ориентирана кон електро-хоп/R&B песна. Синглот бил објавен во есента 2004 година, влегувајќи на британската топ листа на 20-то место. Џентина објавила уште еден сингл после ова само во Италија, „ Мистериозно “. Стигнал до Топ 30 во Италија. Нејзиниот деби албум Џентина тогаш бил објавен, повторно само во Италија.
Во 2005 година, „ Лошиот задник Стрипа “, „ Француски бакнежи “ и „ Мистериозно “ се здобиле со светска експонираност откако се појавиле во епизодите на CSI: NY. Во 2006 година, „Мистериозно“ нагласил некои од фазите на аудицијата на DanceLife на MTV.
Во текот на 2005 година, Џентина се забавувала со членот на Продиџи, Кит Флинт. Таа имала и син Ралф и ќерка Ени.
Џентина била и професионален модел. Во ноември 2007 година, таа го претставувала брендот за долна облека Wonderbra, следејќи ги оние како Ева Херцигова и Каприс. Таа се појавила во измислено видео од популарната телевизиска реклама на Кадбери за Горила, во која горила свирела на тапаните на синглот на Фил Колинс, „ In the Air Tonight “.
Во текот на 2011 година, Џентина била во жирито за Патниците добија талент, и таа исто така се појавила во документарниот филм од 8 дела A Gypsy Life for Me кој се емитувал на Bio во ноември 2011 година.
Песни
1 - Објавен само во Обединетото Кралство. 2 - Објавен само во Италија.
Acronis True Image
Acronis True Image е програма која служи за правење на резервни копии од тврдите дискови, и пренесување на копијата на друг компјутер. Програмата е направена од Acronis. Acronis True Image, може да работи и да создава резервна копија од цел диск или одреден дел од него само на Windows и Linux. Но тоа не значи дека оваа програма неможат да ја користат оние кои користат друг оперативен систем. Тие можат да ја подигнат програмата надвор од оперативниот систем, односно да вклучат програмата преку компактен диск ( CD, DVD USB диск или друг уред ).
Операции
Acronis True Image како апликација за создавање резервни копии од тврдите дискови исто така нуди и целосно враќање на податоците на истиот тврд диск или на некој друг. Во случај да не се подигни оперативниот систем, Acronis True Image има заштита преку која може да се вклучи апликацијата надвор од него и да се врати оперативниот систем назад во состојбата кога бил целосно функционален. Acronis True Image е познат и по неговиот едноставен волшебник (постапки низ прозорчиња). Програмата може да направи резервна копија на Windows-от додека е вклучен, но додека за враќање на копијата мора да работи надвор од него. Acronis исто така нудат и бесплатни временски ограничени копии на своите програми.
Космос-1828
Космос-1828 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 13 март 1987 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 220 килограми. Космос-1828 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 113,7 минути, додека аголот на наклонетост на орбиталната рамнина во однос на рамнината на екваторот изнесувала 82,5°. Најголемото растојание од Земјата го достигнал на 1411 км, а најмалото на 1385.
Лоренцо де Медичи
Тој бил син на Пјеро ди Козимо де Медичи и Лукреција Торнабони. Можеби она што тој е најмногу познат е неговиот придонес во уметничкиот свет, давајќи големи суми на пари за уметниците да можат да се создават ремек дела. Микеланџело во тоа време живеел во неговиот двор каде ја создал Мадона на скалите.
Неговиот живот се совпаднал со висока точка на почетокот на италијанската ренесанса а неговата смрт го означил крајот на Златното доба на Фиренца. Во 1478 бил направен неуспешен обид за атентат врз него од страна на Франческо Паци.
Лоренцо де Медичи е погребан во капелата Медичи во Фиренца.
Младост
Неговиот дедо, Косимо де Медичи, бил првиот член на Семејството Медичи да комбинираат соработка со Банката Медичи со водење на Република Фиренца. Косимо бил еден од најбогатите луѓе во Европа и трошел многу голем дел од богатството во владата и филантропија. Тој бил патрон на уметностите и ги основал јавните работи. Таткото на Лоренцо, Пјер ди Косимо де Медичи, беше подеднакво воцентарот на животот на Фиренца, главно како уметнички патрон и собирач, додека чичкото на Лоренцо, Џовани ди Косимо де Медичи, се гргрижел за интересите во бизнисот на семејството. Мајка му на Лоренцо, Лукрезиа Торнабуни,била писател на сонатаs и пријател на поетите и филозоферите на Академијата Медичи. Таа станала негов советник по смртта на неговите вујко и татко.
Санде Трајковски
Санде Наков Трајковски ( во —  во ) — македонски партизан, борец за слобода на Македонија и учесник во НОВ.
Животопис
Се занимавал со земјоделство и сточарство и тешко излегувал на крај со своето семејство. Со голем интерес го следел движењето на НОВ, па така во првите денови на септември 1944 година стапил во редовите на НОВ и тоа најнапред во Месната команда во Кратово, а подоцна и во состав на Седумнаесеттатa македонска бригада. Учествувал во борбите што ги водела Бригадата. Како борец се истакнал во многу борби укажувајќи помош и на помладите и недоволно искусни борци. По конечното ослободување на Македонија земал учество и во борбите во околината на Гнилане против балистите. Во една тешка борба, на 30 декември 1944 година, бил смртно погоден од непријателски куршум.
Дотек
Дотек — поим во хидрологијата што го означува изворот на вода на една водна површина. Поимот може да се однесува и на просечното количество на дојдовна вода во единица време. Спротивно на ова е поимот истек.
Сите водни површини имаат повеќе разни дотеци, но честопати еден од нив предоминира како главен извор на вода. Во други случаи не постои еден главен дотек, туку водоснабдувањето е релативно рамномерно, од неколку извори.
Кај езерата, дотекот најчесто е река или поток што се влева непосредно во езерото. Друг облик на дотек кој не е во облик на водотек се врнежите, како да речеме дождот.
Матилда Фогман
Матилда Фогман (1835-1921) била шведска и финска акушерка. Таа била влијателен духовен водач во Лестадијанизмот во Оверторнеа, нешто сосема уникатно за нејзиниот пол, бидејќи жените обично имале ниска позиција во Лестадското движење.
Црква „Воздвижение на Чесниот Крст“ - Чугунци
Воздвижение на Чесниот Крст (Ύψωσης Tιμίου Σταυρού) — црква во селото Чугунци, Дојранско, Егејска Македонија. Влегува во состав на Полјанско-кукушката епархија на Цариградската патријаршија.
Црквата е изградена во средината на XIX век и претставува трикорабна базилика типична за своето време. Подоцна во храмот се направени значителни промени.
Храмот е прогласен за историски споменик на 27 јуни 1987 г.
Јаглеродните начела
Јаглеродните начела ― низа упатства утврдени од три водечки банки на Вол Стрит: - Citigroup Inc., JP Morgan Chase и Morgan Stanley, за да се проценат ризиците при финансирање на проекти за електрична енергија во однос на климатските промени. Овие принципи повикуваат на „засилена трудољубивост“ при проценка на заемопримачите во индустријата за електрична енергија во однос на нивната употреба на енергетска ефикасност; обновливи и нискојаглеродно распространети енергетски технологии; и конвенционални и напредно генерирани технологии. Овие упатства биле објавени во февруари 2008 година за да се одговори на зголемената загриженост на јавноста во врска со плановите за создавање на над сто јагленски централи во Соединетите Држави.
Климатските начела се од слична рамка за практиката на климатските промени на финансискиот сектор. Ова е сеопфатна индустриска рамка за одговор на климатските промени и е усвоена од Crédit Agricole, Munich Re, Standard Chartered, Swiss Re и HSBC. Јаглеродните начела се развој на советувања со секторот за комунални услуги во САД.
Пливање на Летните олимписки игри 2012 – 200м делфин во машка конкуренција
Пливачката трка на 200 метри делфин за мажи на Летните олмписки игри 2012 се одржа на 31 јули во базенот од Олимпискиот центар за водени спортови во Лондон. Преелиминациите и полуфиналните трки беа одржани на 30 јули.
Рекорди
Пред натпреварувањето, светскиoт и олимпискиот рекорд беа:
Обершена
Обершена (Oberschöna) — општина во округот Средна Саксонија, во Саксонија, Германија.
Терминал
Терминалот се состои од тастатура и монитор. Терминалот може да биде приклучен на сметачот со кабел или со модем и телефонска линија ако е многу оддалечен од него. Тој се користи за интерактивна работа со сметачот.
Денешните терминали се наречени работни постојки кои имаат големи можности, бидејќи се опремени со моќни обработувачи и со големо внатрешно памтење. Наоѓаат голема примена на аеродромите, во банките, во индустријата итн.
Ева Далгрен
Ева Шарлот Далгрен ( /eɪ v ə D ɑː l ɡ r ɪ n / ; родена на 9 јуни 1960 година) е шведски поп-музичар и кантавтор.
Кариера
Далгрен била откриена од музичарот/продуцентот Бруно Гленмарк во 1978 година откако се појави во ТВ-шоуто Sveriges magasin и нејзиниот деби албум Finns det nån som bryr sej om бил објавен истата година. Во 1979 година таа се пласира на третото место на Мелодифестивален (пробниот натпревар за Песна на Евровизија во Шведска). Таа била на турнеја низ Шведска во 1987 година со шведското поп дуо Roxette, турнеја на која присуствувале повеќе од 100.000 луѓе. Кариерата на Далгрен постојано растела со неколку изданија на албуми во текот на 1980-тите, но нејзиниот дефинитивен пробив во Шведска дојде во 1991 година со En blekt blondins hjärta, нејзиниот најуспешен албум, кој се продаде во над половина милион копии и ги освои нејзините пет награди Грамис.
Далгрен ја компонирала партитурата за филмот Ингрид Бергман : Со свои зборови (2015).
Личен живот
Во 1996 година Далгрен станала наслови во шведскиот печат кога излезе како лезбејка преку нејзиниот граѓански сојуз со дизајнерката на накит Ефва Атлинг, која ја запознала кога се преселила во Стокхолм во раните 1980-ти. Во врска со граѓанската унија, Далгрен го променила своето презиме во Далгрен-Атлинг. Во 2009 година тие поминале низ церемонија на брак, откако Шведска го донесе својот родово неутрален закон за брак.
Дискографија
(Во загради, врвни позиции во табелата за шведски албуми)
Синглс
(Во загради, врвни позиции во табелата за шведски синглови)
NGC 997
NGC 997 — елиптична галаксија во соѕвездието Кит, заведена во Новиот општ каталог на длабоконебесни тела.
Телото било предмет и на други истражувања, па освен како NGC 997 се споменува и како UGC 2102, MCG 1-7-16, CGCG 414-27, IRAS 02345-0705, NPM1G +07.0083.
Откривање
Телото е откриено на 10 ноември 1863 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 997 е од видот E+C. Видливиот сјај со голо око изнесува 13,4 m, а оној во рамките на интервалот од минималната до максималната честота 14,4 m, додека површинскиот сјај изнесува 13,7 m/лм2. NGC 997 има привидни димензии од 1,1' х 1,1'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 37 м 14,4 с, а неговата деклинација, односно висината на лакот на тој агол, + 7° 18' 22".
Други поделби
Проучување на NGC 997 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 9932. Во рамките на атласот на длабокото небо, Уранометрија 2000.00, објектот припаѓа на групата означена со бројот 175; додека во Каталогот на основни ѕвезди (GSC) е групиран под бројот 52. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1306.
Лиса Лангсет
Кариера
Лангсет ја започнала својата кариера како драматург и театарски режисер. Во 2004 година таа ја режирала и напишала драмата „Љубена“ со Нуми Рапасе во главната улога. Во 2006 година го режирала краткиот филм „Godkänd“ (Одобрено).
Во 2009 година таа го режирала својот дебитантски филм „Чиста“, адаптација на една од нејзините претстави со Алиша Викандер во улогата на Катарина. За нејзината работа на филмот, Лангсет била наградена со наградата Гулдбаге за најдобро сценарио во 2010 година, и номинирана за наградата Гулдбаге за најдобра режија.
Комедијата-драма „Hotell“ дебитирала на Меѓународниот филмски фестивал во Торонто од 2013 година кон програмата „Кино од современиот свет“. Филмот повторно ја обединил со Алисија Викандер. За нејзината работа во филмот, таа добила номинација за наградата Гулдбаге за најдобро сценарио во 2014 година.
Нејзиниот последен филм е насловен „Еуфорија“, во кој учествува нејзиниот редовен соработник Викандер, заедно со Ева Грин и Шарлот Рамплинг. Опишан е како драмски филм сместен во „измислена клиника за евтаназија“. Филмот ќе претставува нејзино деби на англиски јазик и требало да биде објавен во 2017 година. Во него се опишува конфликтот помеѓу двете сестри, Инес (Алисија Викандер) и Емили (Ева Грин), кои потоа патуваат низ Европа кон мистериозно одредиште. Жанрот е драма/мистерија.
Во 2019 година, Нетфликс објавиле дека Ленгсет е творецот на втората ТВ серија на шведски јазик на Нетфликс, наречена „Љубов и анархија“.
Џими Ривиер
Џими Ривиер е француски драмски филм од 2011 година во режија на Теди Луси-Модест.
Заплет
Џими Ривиер бил страстен за Тајландски бокс (Muay Thai). Тој барал можен живот каде што би можел да ја помири својата вера и љубовта кон Соња, млада муслиманска девојка, исто така вљубена во него. Но, Џими е исто така нервозен млад циган во потрага по идеали и измачуван од сомнежи, тој живеел во неговиот камион опремен со кревет, недалеку од неговото семејство со приколки.: мајка му и сестра му се венчале без љубов. Неговото претворање во пентекостализам, многу наметлива и фундаментална гранка во протестантизмот го навело да се преиспита себеси за неговите две страсти.: боксот и Соња. Навистина, Пентекосталците веруваат дека за да станат подобри луѓе, мора да се откажат од насилството и желбата. Под притисок на заедницата, Џими се смирил но се борел да ја усогласи својата волја и дела. Џина, неговиот боксерски тренер постојано го потсетувал и се обидувал да го врати на неговата спортска страст.
Улоги
Гијом Гуи како Џими Ривиер
Хафсија Херци како Соња
Памела Флорес како Бека
Џеки Патрак како Езекиел
Ханаан Маргерит како Марио
Надја Деспосито како Тереза
Фани Турон како Неси
Абдулае Фофана како Алфа Диало
Око Хајдара како Фатим
Пол Андреј како Роки
Џеси Метбах како Џон
Марвин Хоспис како Нино
Клемент Шевалие-Буске како Климент
Мејли Флорес како Кристал
Марџори Џејлет како Марџори
Стефани Луси како Стефани
Жак Фиески како Префектот
Нова џамија (Чегране)
Нова џамија (Чегране) — една од трите селски џамии во селото Чегране, во Општина Гостивар, Македонија.
Лозарство
Лозарството (витикултура) се однесува на одгледување на грозје, за јадење или правење на вино. Ова е една гранка на хортикултурата. Ги опфаќа исто така и другите видови на грозје од родот Витус, неговите насади и хибриди поради производството на лозните подлоги на благородната винова лоза. По пракса, лозарството е проучување, производство и изучување на грозјето кое се занимава со сето она што се случува во лозјето. Во калнедарот на лозарот спаѓаат изучувањето на грозјата кои се берат и се пренесуваат до винаријата, кастрење на лозници зимно време, орање на почвата за нејзино растресување и откривање на основата на лозниците, нивно процветување и цветање и кастрење на лозниците за добивање на грозје летно време. Лозарите не се винари бидејќи тие не ги прозиведуваат вината, туку само го надгледуваат и изучуваат процесот на растење.
Виновата лоза успева во умерените кклиматски зони.На северната полутопка успева помеѓу 30° i 50° паралела, додека на јужната успева помеѓу 30° и 40° паралела, каде што средната годишна температура не е пониска од 8 °C ниту повисока од 20 °C, средната температура во времето на растителноста е помеѓу 16 i 20 °C, а температурата во времето на мирување на лозата не паѓа под –15 °C. Најголеми светски производители на гозјето и виното се Франција, Италија, Шпанија, САД и други..
Лозарството во Македонија
Македонија е поделена на три лозарски реони и тоа:
1) Пчинско - осоговски реон
2) Пелагониско - полошки
3) Повардарски реон.
Генерално во повардарскиот регион (каде што спаѓа и Струмица ) климатско - почвени услови се погодни за одгледување на трпрзни сорти и сорти за одгледување на црвено вино, додека принско осоговскиот, и пелагониско - полошкиот реон за одгледување сорти за производство на бели вина. Производството во лизарските реони и виногорја е со различен интензитет. Тиквешкото виногорје е  главен произведител на винско грозје и вино во Македонија.По него, следат гевгелиско - валандовско виногорје, скопското виногорје, велешкото виногорје, и Струмичко - радовишкото виногорје.
Во 2007 било одгледувано земја од 21.312 ha, за разлика од 1997 кога било намалено за 24%, во 1997 било земја лозје 27.077 хектари.
За добивање на вино се садат сорти за бело вино и сорти за црвено вино. Од белите вина најзастапени се: смедеревка, шардоне, жилавка, италијански ризлинг, рајнски ризлинг, белан и др. За црно вино најзастапени се: вранец, каберне, мерло, совињон, црн бургундец.